آلمانیانین باش ناظیری آنگلا مرکل آوروپا اتفاقی و تورکیه آراسیندا الده اولونان قاچقین راضیلاشماسی‌نین اهمیتینی دیله گتیردی.
خریستیان دموکرات بیرلیک پارتی‌سینین (CDU)  رهبری و باش ناظیر مرکل پارتی‌سینین اینترنت کانالینا موصاحیبه‌سینده مارس آییندا ایمضا‌لانان راضیلاشمایا دایر موقاویله‌نین اهمیتینی بیر داها وورغولادی. باش ناظیر قاچقین‌لارین اؤلکه‌لرینی ترک ائتمه‌لرینه سبب‌لرین نئجه حل ائدیله‌جگی و اینسان قاچاقچیلیغینین قارشی‌سی‌نین نئجه آلیناجاغینا دایر سوال‌لارا جاوابیندا آوروپا اتفاقی-تورکیه آراسینداکی راضیلاشمانین بؤیوک رول اوینادیغینی وورغولادی.
"اینسان‌لاری تیجارت عنصری کیمی گؤرن، حیات‌لاری تهلوکه‌یه آتیلان اینسان چاقچیلیغینین قارشی‌سینی آلماق ایستییریکسه، بونون باشقا یولو یوخدور. فیکریمجه اؤلکه‌لرله دانیشیق‌لار آپاریلما‌لی، اینکیشافا دایر یاردیم ائدیلمه‌لی‌دیر. تورکیه‌نین ائتدیگی کیمی. اؤلکه‌یه گلن اینسان‌لارا اینسانی یاناشما، یاردیم ائتمک، اونلارا صاحب چیخماق مجبوریتیندییک"-دئیه آنگلا مرکل بیلدیردی.
